Расійская акупацыя 2014 года стала для крымскіх татараў сапраўднай нацыянальнай катастрофай. Яны вырваліся з ГУЛАГу, але ГУЛАГ зноў прыйшоў да іх на іх родную зямлю. Таму практычна ўвесь крымскататарскі народ знаходзіцца ў апазіцыі расійскім захопнікам і застаецца верным Украіне. Менавіта таму крымскія татары сталі сёння галоўнай ахвярай пераследу і рэпрэсіяў з боку акупантаў. Да 25 тысяч татараў вымушаныя былі зноў пакінуць Крым і эміграваць на мацерыковую Украіну. Крэмль забараніў Меджліс, нацыянальны крымскататарскі парламент, прыгнёт адчуваюць татарскія медыя, адукацыя, культура і рэлігія, дзясяткі патрыётаў кінутыя ў турмы.